b"\n_START_ARTICLE_\nAndrzej Go\xc5\x82ota\n_START_SECTION_\nProfesjonell karriere\n_START_PARAGRAPH_\nEfter \xc3\xa5 ha havnet i politiets s\xc3\xb8kelys i Polen, giftet han seg og emigrerte til USA i 1990 for \xc3\xa5 bli yrkessj\xc3\xa5f\xc3\xb8r. Han ble likevel profesjonell i 1992 og debuterte med 28 strake seire, 26 p\xc3\xa5 knockout. I en kamp mot Samson Po'hua i 1995 bet Go\xc5\x82ota motstanderen i skulderen, men klarte likevel slippe unna diskvalifisering og vant kampen.\n_START_SECTION_\nGolota vs Bowe\n_START_PARAGRAPH_\nI 1996 var Riddick Bowe regnet som den beste tungvekteren i verden. Bowe ventet p\xc3\xa5 at en kamp mot Mike Tyson skulle g\xc3\xa5 i orden, og inngikk avtale om \xc3\xa5 bokse mot Go\xc5\x82ota for \xc3\xa5 holde seg aktiv. Bowe var stor favoritt, da Go\xc5\x82ota ikke hadde sl\xc3\xa5tt igjennom enn\xc3\xa5._NEWLINE_Kampen gikk i Madison Square Garden i New York og en rekke polske fans hadde inntatt arenaen. P\xc3\xa5 innveingen s\xc3\xa5 Bowe utrent og overvektig ut, mens Go\xc5\x82ota s\xc3\xa5 ut til \xc3\xa5 v\xc3\xa6re i topp form._NEWLINE_Go\xc5\x82ota begynte overraskende og styrte kampen bak jabben sin. Efter \xc3\xa5 ha bygget opp en solid ledelse p\xc3\xa5 dommerkortene, begynte Go\xc5\x82ota systematisk og sl\xc3\xa5 lave slag under beltestedet, og fikk gjentatte advarsler fra dommeren. Med en kombinasjon av lave slag i 9. runde falt Riddick Bowe p\xc3\xa5 kn\xc3\xa6rne, og dommeren diskvalifiserte Golota for lave slag. Bowe ble tilkjent seieren._NEWLINE_Det oppsto oppr\xc3\xb8r masseslagsm\xc3\xa5l i arenaen og Go\xc5\x82ota ble angrepet og sl\xc3\xa5tt med en walkietalkie i hodet. Amerikanske og polske fans endte i h\xc3\xa5ndgemeng._NEWLINE_Det ble imidlertid avtalt en returkamp, som denne gang ble arrangert i Atlantic City. Bowe veide inn og s\xc3\xa5 ut til \xc3\xa5 ha funnet matchvekten og var klar til kamp. Go\xc5\x82ota tok styringen og knocket Bowe ned med en h\xc3\xb8yre tidlig i 2. runde. I 4. runde kom Bowe tilbake og landet en slagserie som sendte Go\xc5\x82ota i canvasen._NEWLINE_Golota bygget opp en poengledelse, men begynte plutselig \xc3\xa5 sl\xc3\xa5 lave slag, som i f\xc3\xb8rste kampen. Han ble igjen diskvalifisert og seieren tilkjent Bowe._NEWLINE_Riddick Bowe la opp efter denne kampen.\n_START_SECTION_\nKarrieren videre\n_START_PARAGRAPH_\nLennox Lewis ble derfor n\xc3\xb8dt til \xc3\xa5 forsvare WBC-tittelen sin mot Go\xc5\x82ota. Lewis gikk rett p\xc3\xa5 Go\xc5\x82ota og knocket han ned. Dommeren mente Go\xc5\x82ota ikke hadde summet tilstrekkelig seg da han hadde talt til 10, og Lewis ble vinner med knockout i 1. runde._NEWLINE_Efter \xc3\xa5 ha sl\xc3\xa5tt Tim Witherspoon og Marcus Rhode fikk Go\xc5\x82ota m\xc3\xb8te amerikaneren Michael Grant. Grant var h\xc3\xb8yt ranket, og vinneren skulle f\xc3\xa5 sjansen til \xc3\xa5 bokse om tittelen. Go\xc5\x82ota hadde Grant i canavasen to ganger, men klarte ikke \xc3\xa5 knocke ham ut. I 9. runde ble Golota knocket ned, men kom seg raskt opp igjen. Da dommeren spurte om han fortsatt ville bokse, lot han v\xc3\xa6re \xc3\xa5 svare, og dommeren erkl\xc3\xa6rte Grant som vinner. Ring Magazine k\xc3\xa5ret dette til \xc3\xa5rets kamp i 1999._NEWLINE_Go\xc5\x82ota signerte i 2000 avtale om \xc3\xa5 m\xc3\xb8te Mike Tyson. Kampen skapte stor interesse p\xc3\xa5 grunn av begge boksernes rulleblad i ringen. Go\xc5\x82ota ble knocket ned i f\xc3\xb8rste runde og fikk et kutt over \xc3\xb8yet. Go\xc5\x82ota trakk seg efter to runder, og m\xc3\xa5tte geleides ut av arenaen av sikkerhetsvakter. Polakken mente Tyson hadde bokset skittent, og legetesten viste senere at han hadde ett brukket ribbebein._NEWLINE_Han har siden bokset aktivt, sist i 2009, men har bare bokset mot lite kjente boksere, med varierende resultater. Utenfor ringen har han hatt en rekke tiltaler og saker p\xc3\xa5 seg for vold, v\xc3\xa5penbesittelse og brudd p\xc3\xa5 regler i trafikken._NEWLINE_I de senere \xc3\xa5rene har han samarbeidet med promotoren Don King."